Author: Mati
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	20.detsember 2005 nr 850

Kasutusloa väljaandmine rekonstrueeritud
elamule (Kaluri 24, Haapsalu)

 OÜ Proholm (registrikood 11029969, reg aadress Keemia 11-39B, 10616 Tallinn) esitas 15.12.2005 Haapsalu Linnavalitsusele kirjaliku taotluse Haapsalu linnas Kaluri t 24 asuva  korruselamu III korruse ümberehitatud osa (krt.17-20, 20-23) kasutuselevõtuks. Ümberehitus on tehtud vastavalt ehitusprojektile ja Haapsalu Linnavalitsuse ehitusjärelevalveinseneri poolt 29.juulil 2004 välja antud ehitusloale nr 293. Valminud ehitus on linnavalitsuse spetsialistide ning riiklike järelevalveorganite poolt üle vaadatud, nõutav ehituse dokumentatsioon on linnavalitsusele üle antud.
Läbi vaadanud nimetatud taotluse ning juhindudes ehitusseaduse §§ 32-37, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

k o r r a l d a b :

1.	Anda välja kasutusluba rekonstrueeritud elamule Kaluri t 24 (omanikud  korteriühistu Holmi liikmed).
2.	Korraldus teha teatavaks OÜ Proholm (Keemia 11-39B, 10616 Tallinn) korralduse koopia saatmisega posti teel, linnavalitsuse maakorraldusosakonna juhatajale (A. Ulm) ja ehitusjärelevalveinsenerile (M. Jets) koopia üleandmisega allkirja vastu. OÜ Proholmil teha korraldus teatavaks kõigile Kaluri 24 korteriomanikele.
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest.

Teet Kallasvee
Linnapea	Erko Kalev
	Linnasekretär